ବରଗଡ଼ଃ ନାବାଳିକା ଦୁଷ୍କର୍ମ ମାମଲାରେ ଦୋଷୀକୁ ଆଜୀବନ ଦଣ୍ଡାଦେଶ ଦେଲେ ବରଗଡ଼ ପୋକ୍ସୋ କୋର୍ଟ (life imprisonment verdict on minor girl rape case) । ନାବାଳିକାଙ୍କୁ 7ଲକ୍ଷ ଟଙ୍କା କ୍ଷତିପୂରଣ ଦେବାପାଇଁ ଅଦାଲତ ନିର୍ଦ୍ଦେଶ ଦେଇଛନ୍ତି । ୨୦୧୮ ମସିହାରେ ଜଣେ ନାବାଳିକାଙ୍କୁ ଦୁଷ୍କର୍ମ ମାମଲାର ଶୁଣାଣି କରି କୋର୍ଟ ଏହି ରାୟ ଦେଇଛନ୍ତି ।
ମାମଲା ଅନୁସାରେ, ବରଗଡ଼ ଜିଲ୍ଲା ଅମ୍ବାଭୋନା ଅଞ୍ଚଳର ଜଣେ ଶିକ୍ଷକଙ୍କ ନାବାଳିକା ଝିଅକୁ ଦୁଷ୍କର୍ମ କରିବା ପାଇଁ ଅଭିଯୁକ୍ତ ନାଗେଶ୍ବର ଦାଶ ଗତ 2018 ମସିହା ଜୁନ 1ତାରିଖ ରାତିରେ ଶିକ୍ଷକଙ୍କ ଘରେ ପଶିଥିଲା । ଅଭିଯୁକ୍ତ ଜଣକ ହେଲା ଖଇରପାଲି ଗ୍ରାମର 28 ବର୍ଷୀୟ ନାଗେଶ୍ବର ଦାଶ । ତେବେ ନାବାଳିକା ଜଣକର ପାଟି ଶୁଣି ବାପା ଉଠି ପଡି ଯୁବକକୁ ପ୍ରତିରୋଧ କରିଥିଲେ । ଏହି ସମୟରେ ଅଭିଯୁକ୍ତ ଟାଙ୍ଗିଆରେ ଶିକ୍ଷକଙ୍କୁ ହତ୍ୟା କରିଥିଲା । ଶିକ୍ଷକ ବାପାଙ୍କୁ ହତ୍ୟା କରିବା ପରେ ନାବାଳିକା ଝିଅ ଉପରେ ଆକ୍ରମଣ କରିଥିଲା । ନାବାଳିକା ଅଚେତ ଅବସ୍ଥାରେ ଥିବା ବେଳେ ତାକୁ ଦୁଷ୍କର୍ମ କରିଥିଲା ଅଭିଯୁକ୍ତ । 34 ଜଣଙ୍କ ସାକ୍ଷ୍ୟ ପ୍ରମାଣକୁ ଆଧାର କରି ଦଫା 302,376,307, 452ରେ ଅଭିଯୁକ୍ତକୁ ଆଜୀବନ କାରାଦଣ୍ଡରେ ଦଣ୍ଡିତ କରିଛନ୍ତି ସ୍ବତନ୍ତ୍ର କୋର୍ଟ ।
